送中濟侍郎帥慶得行字
作者：范純禮
朝代：宋

paragraphs: 爲國雖以德，御戎難去兵。
夏人久犯順，邊氓常廢耕。
遣師楊我武，謀帥直非輕。
輟自金穀寄，倚以關塞行。
壯懷吞猖狂，沈機足經營。
新傷乃民力，未振亦軍聲。
既膺閫外寄，當思千里清。
吾家世此官，所得蕃漢情。
未嘗任殺戮，接以信與誠。
方略固多在，惟公守其成。